Kezdőlap » Mit kell hozni a vízitúrára, hogyan öltözzünk?
Mit hozzál a vízitúrára? Hogyan öltözködj?
A kenuba történő beszálláskor legyen rajtad hátul is pántos vagy csatos vagy sarokkal rendelkező lábbeli. Pl. nem sajnált edzőcipő, tornacipő, szandál. Olyan lábbeliben gyere, ami lehet vizes. (Fontos! Az ún. flip-flop papucs nem jó, a “vietnámi papucs” nem jó, olyan szandál, ami nem tartja a lábadat hátul is nem jó).
Mindenki az aznapra jósolt időjárás szerint legyen öltözve, az időjárásban pedig ma már a legfontosabb az UV-sugárzás, azaz legyen minél hosszabb szára a nadrágnak (pl. halásznadrág) és kell a hosszú ujjú póló
Baseball, de még jobb a tarkót is védő vitorlás sapka (a szalmakalap NEM jó, lefújja a legkisebb szellő, erdélyi barátaink, a parton viseljétek, de a vízen felejtős)
Rajtad vagy veled napszemüveg
A fenék alá szivacs vagy polifoam vagy párna (a kenu ülése sok popsinak túl kemény) és hozzá spárga vagy ragasztószalag, hogy azt a kenu üléséhez tudd rögzíteni
Legyenek nálad egy neylon zacskóban vagy szemetes zsákban
tartalék short és póló
törülköző (kisebb is elég)
napközbeni elemózsia (pl. két szendvics, mosott alma)
Nem a neylonban, nem a szemetes zsákban hanem egyszerűen a kenuba téve legyen nálad alkoholmentes innivaló, pl. víz, ásványvíz, tea.
Javasoljuk külön is vízhatlanul csomagolni a feltöltött mobiltelefont, fényképezőgépet, slusszkulcsot (pl. neylonba tenni) és szintén vízhatlan csomagolásban jól jön pzs, wc-papír, egyéb higiéniai dolgok.
Naptej (legalább 30, de inkább 50 faktoros)
Nem kötelező, de jól jön a biciklis kesztyű vagy az a kesztyű, amit konditermi edzésnél szoktak használni.
Egy kis méretű neylon a szemétnek (szalvétának, konzervdoboznak, banánhéjnak stb., egyszóval mindannak, amit nem dob(hat)unk el)
Dohányosoknak szelence a hamu és csikk számára
A Tisza-tónál a sulyom termésébe lehet lépni, soha ne legyél mezítláb.